Rang Awak Jadi MenteriWartawan : Redaksi
Editor : andri
29 October 2014 08:18 WIB
Sasudah Gamawan Fauzi Nan duduak di kursi Menteri Dalam Nagari zaman Pak SBY kapatang, kini giliran rang awak ateh namo Andrinof A Chaniago nan lahia di Padang, 3 November 1962 nan marasoan ba a kursi Menteri tu.
Andrianof A Chaniago dipilih Joko Widodo dan Jusuf Kalla untuak manjabat sebagai Menteri Perencanaan Pembangunan Nasional (PPN)/Kepala Badan Perencanaan Pembangunan Nasional (Bappenas) dalam Kabinet Kerja, Minggu (26/10) nan lalu.
Nyo salamo ko dikenal bakarajo jadi dosen di FISIP UI. Nyo maja tigo program, S1, S2 dan Sarjana Eksistensi. Salain tu, nyo Senior Fellow di The Habibie Center. Tahun 1999, nyo jo kawan-kawan e managak an Center for Indonesian Regional jo Urban Studies atau CIRUS. Di tahun 2008, nyo tagak an CIRUS Surveyors Group (CSG) dan manjabat direktur eksekutif.
Indak saketek prestasi nan lah ny buek, dek prestasi jo pemikiran dan perbuatan ny nan elok tu lah ny terpilih jadi apak menteri. Lapeh dari tun, Sumatera Barat atau kato lain Minangkabau mambuktikan liak bahwasanyo putra daerah ko tetap urang nan mamaciak di pusat tu, alah banyak sumbangsih rang awak untuak Nagari godang ko, tamasuk apo nan ka di pabuek jo Uda Andrianof ko isuak, sejarah mancatat sederetan putra asal Minangkabau nan sukses dari segalo lini, tamasuak di pemerintahan.
Jak di umumkan uda ko subagai Menteri, bajibun komen di Sosmed nan ancak-ancak, banyak nan mamuji prestasi na ny dapek. Ba a ka indak, bangga lah ado rang wak nan tapiliah, apolai suasana Pilpres lalu, pasangan Jokowi-JK ko kalah telak di tampek awak.
Lapeh ny manang atau indak di sumbar, nan jaleh Jokowi mancaliak rang awak harus diperhitungkan, dan banyak nan ancak-ancak, semisal Andrianof ko. (*)
min_Latn eng_Latn sun_Latn min_Latn min_Latn min_Latn min_Latn min_Latn min_Latn